L'Alcaldessa d'Alaquàs reuneix els col·lectius festers per agrair-los la seua implicació i avaluar les Festes Majors
20/09/2016

# L'Alcaldessa d'Alaquàs reuneix els col·lectius festers per agrair-los la seua implicació i avaluar les Festes Majors

*   20/09/2016
*   [Festes](/categoria/12/0/festes)
*   [Imprimir](#)
*   Compartir
*    https://www.alaquas.org/documento.asp?id\_do=15769

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F15769%2F0&title=Ajuntament%20d%27Alaqu%C3%A0s.%20Premsa.L%27Alcaldessa%20d%27Alaqu%C3%A0s%20reuneix%20els%20col%C2%B7lectius%20festers%20per%20agrair-los%20la%20seua%20implicaci%C3%B3%20i%20avaluar%20les%20Festes%20Majors)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/15769/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2016/2/15769/20092016agraiment_festes_majors_Form_4.jpg)](https://www.alaquas.org/ficheros/documentos/2016/2/15769/20092016agraiment_festes_majors_Form_10.jpg "<a href='https://www.alaquas.org/ficheros/documentos/2016/2/15769/20092016agraiment_festes_majors_Form_10.jpg' target=_blank><i class='fa fa-external-link' aria-hidden='true'></i>.L'Alcaldessa d'Alaquàs reuneix els col·lectius festers per agrair-los la seua implicació i avaluar les Festes Majors</a>")

Elvira García Campos va destacar el compromís i la responsabilitat de cadascun dels col·lectius en l'organització de les Festes Majors

L’Alcaldessa d’Alaquàs, Elvira García Campos, ha reunit els col·lectius festers per tal d’agrair-los la seua implicació i compromís en l’organització de les Festes Majors. La primera edil els ha volgut felicitar de primera mà per l’esforç realitzat i ha aprofitat a més per tal d’avaluar les Festes i recollir les inquietuds de cadascun d’ells.

A l’encontre van assistir representants de tots els col·lectius festers implicats: Clavaris de Sant Miquel 2016, Majorals i Confraria de la Mare de Déu de l’Olivar, Clavaris del Crist de la Bona Mort 2016, Confraria de la Santíssima Creu, Moros i Cristians Perolers, les Festeres d’Alaquàs i Junta Central de Penyes.  Es va agrair també la implicació de la resta d’associacions culturals com Amics de la Cordà, Centre Cultural Andalús, Jubilats i Pensionistes i Unió Musical d’Alaquàs.

Els col·lectius van aportar la visió global de la programació festiva i van realitzar aportacions de millora. L’Alcaldessa els va obsequiar amb una fotografia de record de les Festes.

L’Alcaldessa d’Alaquàs, Elvira García Campos, va voler posar de manifest que tot i la reducció en un 25% del pressupost municipal destinat a Festes Majors i el fet que hi hagen dues clavaries menys, els col·lectius festers s’”han esforçat al màxim en l’organització d’unes festes caracteritzades per la gran participació i han demostrat un any més un gran compromís i una responsabilitat voluntàriament assumida”.